Un șofer a devenit pieton, după ce s-a urcat băut la volan.
„În seara zilei de 6 mai 2024, polițiști din cadrul Secției 8 Poliție Rurală Stoina au identificat în trafic un bărbat, în vârstă de 51 de ani, din sat Popești, comuna Stejari, în timp ce conducea un autoturism pe DJ-605-B-Stejari, fiind sub influența băuturilor alcoolice cu o concentrație de 0,56 mg/litru alcool pur în aerul expirat. Bărbatul a fost condus de polițiști la o unitate spitalicească, în vederea recoltării de probe biologice de sânge, pentru stabilirea alcoolemiei”, a transmis IPJ Gorj.
În cauză, polițiștii au întocmit dosar penal.